# name
El dolor femení és de Venus i el masculí és de Mart

# metadata.dc.description.abstract[].value
Un dels sistemes fisiològics d'alarma que ens indica que algun aspecte del nostre cos no acaba de funcionar bé o està patint és el dolor. De vegades, però, es pot produir dolor sense que hi hagi cap malaltia o lesió que ho justifiqui. Malgrat que no és senzill de definir, quan aquest dolor injustificat es perllonga en el temps, generalment més de sis mesos, es parla de dolor crònic. Es calcula que a Europa hi ha uns 70 milions de persones que pateixen dolor crònic, la majoria de les quals són dones. Hi ha diversos fàrmacs que poden ajudar a controlar-lo, però malauradament són molt més eficaços en els homes que en les dones. Jeffery Mogil, Michaele Salters i els seus col·laboradors, de diverses universitats i centres de recerca del Canadà i dels EUA, n'han descobert el motiu: el mecanisme que provoca dolor crònic en les dones és diferent del que el provoca en els homes, segons publiquen a Nature Neuroscience. L'estudi inclou un avís important: cal reexaminar els tractaments contra el dolor i altres malalties neurològiques i fer-los específics per a cada sexe.

# metadata.dc.relation.ispartof[].value
Ara Diumenge - Suplement del Diari Ara, 2015, p. 22-22

# metadata.dc.rights[].value
(c) Edició de Premsa Periòdica Ara, 2015

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
El dolor femení és de Venus i el masculí és de Mart